
România va produce în 2024 doar aproximativ 57% din numărul de porci şi 70% 
din numărul de bovine pe care le producea în 2014, arată estimările realizate de 
Eurostat. În ambele cazuri, declinul abrupt al producţiei a început în 2019, pentru 
ca în anii următori să se perpetueze constant şi sigur. 


Spania va fi cel mai mare producător de carne de porc din UE în 2024, iar Franţa de 
carne de bovine. 


Potrivit datelor Eurostat, producţia de porcine realizată de România s-a prăbuşit în 
ultimii ani, de la aproximativ 4,4 milioane de capete în 2014 la o estimare de 2,7 
milioane de capete în 2023. Mai mult decât atât, Eurostat estimează că producţia» 
scădea în continuare şi România va avea în 2024 un număr de 2,5 milioane de por.. 
ceea ce, comparat cu 2014, reprezintă un declin de 43% în zece ani de zile. 


După 2014, România a înregistrat o creştere a producţiei de porci la aproximativ 4,6 
milioane în 2017 şi 4,7 milioane în 2018, pentru ca 2019 să aducă o scădere abruptă 
la circa 4,2 milioane de capete. Declinul rapid a continuat şi după 2019, după cum 
urmează: 3,9 milioane de porci în 2020, 3,2 milioane în 2021, respectiv 2,9 milioane 
în 2022. 


Potrivit Ziare.com, în mod similar, dar nu într-un ritm atât de rapid, producţia de 
bovine a României a scăzut de la 995,8 mii de capete în 2014 la 706,3 mii de animale 
în 2023, iar Eurostat estimează că declinul va continua în 2024 până la 694,7 mii de 
animale. 


Mai precis, o diminuare estimată a producţiei de bovine cu 30% în intervalul 2014- 
2024. La fel ca în cazul porcinelor, producţia s-a prăbuşit în 2019, la 893,5 mii de 
capete, de la o producţie de aproximativ 967 de mii de bovine în 2018 şi 2017. 
Declinul a fost constant după 2019, la 849,4 mii de bovine în 2020, 746,9 mii de 
bovine în 2021 şi 720,2 mii de animale în 2022. 


Totodată, Eurostat estimează că Spania va produce 13,6 milioane de capete de porc 
în al patrulea trimestru al anului 2024, fiind cea mai mare ţară producătoare de carne 
de porc din UE, înaintea Germaniei (8,8 milioane de capete) şi a Danemarcei (7,3 
milioane de capete). 


Franţa va rămâne cel mai mare producător de carne de bovină în al doilea semestru 
al anului 2024, cu 2,7 milioane de capete, înaintea Germaniei (2 milioane), Spaniei 
(1,3 milioane) şi Irlandei (1 milion). 


În plus, la nivelul UE, se estimează că producţia de porcine va scădea cu 1% în 
ultimul trimestru al anului 2024, faţă de acelaşi trimestru din 2023, iar cea de bovine 
va scădea cu 1% în semestrul doi din 2024, în comparaţie cu aceeaşi perioadă din 
2023. 


Dintre ţările UE care au raportat date pentru ovine, Spania este de aşteptat să fie cel 
mai mare producător în al doilea semestru al anului 2024, cu peste 4,5 milioane de 
capete, urmată de România (2,6 milioane) şi Grecia (2,1 milioane). 

Cimpoi Adrian este absolvent al Universităţii din București. După o perioadă în 

